Source: http://sportimpact.ro/csm-schimba-capitanii-la-volei-diana-nu-mai-e-regina-portocalei-mecanice/
Timestamp: 2019-07-23 14:03:52+00:00

Document:
CSM schimbă căpitanii la volei. Diana nu mai e regina „Portocalei Mecanice” | SportImpact
Acasă Volei CSM schimbă căpitanii la volei. Diana nu mai e regina „Portocalei Mecanice”
Căpitanul şi imaginea echipei de volei de la Târgovişte, Diana Calotă şi-a pierdut statutul de lider al „Portocalei Mecanice”. Nu mai reprezintă o prioritate pentru conducerea CSM, altfel ar fi trebuit să fie prima chemată la discuţii. Telefonul a sunat totuşi şi la ea, doar că nu s-a lăsat cu o întâlnire. „Eram plecată din ţară şi nu am putut ajunge. În plus, m-a contactat un domn care s-a recomandat a fi de la CSM Târgovişte, însă eu nu am auzit de el la club. Probabil era un angajat nou”, ne-a relatat Diana. „A fost sunată de la club şi invitată la o discuţie, dar nu a venit. Cu un buget de salarii redus, nu vom mai putea să satisfacem pretențiile financiare ale Dianei, la nivelul sezoanelor trecute. În afara de ea, mai avem opţiuni pentru al doilea ridicător”, am ţinut să-l întrebăm şi pe preşedintele Ciprian Prisăcaru.
„În decembrie am refuzat CSM Bucureşti”
Diana Calotă vrea să-şi lămurească situaţia, mai ales că între timp a apărut o ofertă tentantă. „În decembrie am refuzat CSM Bucureşti, la fel Sobo şi Collar. Ne-au fost tăiate din salarii şi au apărut oferte, dar am ales să rămânem la Târgovişte. Am revenit în ţară şi săptămâna aceasta vreau să stabilesc unde voi juca în sezonul următor”. Din cele relatate, CSM a făcut un prim pas în direcţia unei noi colaborări. Obişnuită probabil cu o altă abordare la Târgovişte, dar şi cu alţi negociatori, Diana încearcă să-şi recâştige aici anumite poziţii. Altfel, susţine că are şi o variantă care sună fain la prima vedere, doar că acolo nu va mai fi „regină”. Ca idee, anumite jucătoare au refuzat un transfer la Clubul Sportiv Municipal, tocmai pentru că nu vor să fie dominate de Calotă.
Articolul precedentEDITORIAL | A venit şi acest moment. I-am spus SportImpact!
Articolul următorTudor Emil candidează! „Tutankamon” nu cedează coroana
„Arkan” Valerijan și-a făcut datoria! Podium la volei pentru CSM Târgoviște
„Poate cineva ajunge la pușcărie”! Nelu Radu atacă mafia delegărilor de...

References: CSM 
 CSM 
 CSM 
 CSM 
 CSM 
 CSM